ΓΡΑΠΤΗ ΕΡΩΤΗΣΗ E-3729/02

υποβολή: Erik Meijer (GUE/NGL) προς το Συμβούλιο

(19 Δεκεμβρίου 2002)

Θέμα: Νομικό καθεστώς εντός της ΕΕ για την εξόριστη ιρανική αντιπολίτευση πουποστηρίζει πλουραλιστική δημοκρατία και αντιτίθεται στην θεοκρατική δικτατορία

1. Γνωρίζει το Συμβούλιο ότι μιά νέα γενιά στο Ιράκ αντιδρά σε αυξανόμενο βαθμό στο γεγονός ότι το εκλεγμένο κοινοβούλιο και ο εκλεγμένος πρόεδρος δεν ασκούν πραγματική εξουσία στο κράτος αλλά ότι η εξουσία όσον αφορά το στρατό, την αστυνομία, την δικαιοσύνη, την λογοκρισία και τις πολιτικές ελευθερίες βρίσκεται στα χέρια ομάδας συντηρητικής, θεοκρατικής αριστοκρατίας, αμετάβλητης ασχέτως εκλογικού αποτελέσματος, που συλλαμβάνει ή θανατώνει τους αντιφρονούντες·

2. Θεωρείται άραγεπό αυτές τις συνθήκες — σύμφωνα με τις οποίες δεν μπορεί ναποστηριχθεί ότιπάρχει δημοκρατία και κράτος δικαίου στο Ιράν — ότι είναι ορθό οι οργανώσεις οι οποίες επιθυμούν τις πλέον σαφείς αλλαγές σ' αυτή την κατάσταση και έχουν απαγορευθεί στο Ιράν να θεωρούνται εκτός του Ιράν ως τρομοκρατικές οργανώσεις·

3. Έχει ασκηθεί πίεση από τις ιρανικές αρχές στο Συμβούλιο για να χαρακτηρίσει ως τρομοκρατική την οργάνωση National Council of Resistance of Iran (NCRI), οργανισμό ομπρέλα που ιδρύθηκε το 1981 και έχει ήδη εγκατασταθεί στο Παρίσι, και ο οποίος με τα 560 μέλη του λειτουργεί ως κοινοβούλιο σε εξορία, συγκεντρώνει δε άτομα από διαφορετικές θρησκείες, εθνοτικές ομάδες και πολιτικές αντιλήψεις, προβαίνει δε σε εκστρατεία για δημοκρατικό, λαϊκό και πλουραλιστικό Ιράν, για την ισότητα γυναικών και ανδρών, για την αυτονομία των περιοχών με εθνοτικές μειονότητες και για ελεύθερες εκλογέςπό την εποπτεία των Ηνωμένων Εθνών·

4. Γνωρίζει το Συμβούλιο πόσο πολύ επιδοκιμάζονται οι δράσεις που καλούν σεποστήριξη της ιρανικής δημοκρατικής αντιπολίτευσης στην εξορία και ζητούν την νομιμοποίηση τέτοιων οργανώσεων εντός της Ευρωπαϊκής Ένωσης· Τέτοιες κινήσεις είναι η έκκληση της 18.7.2002 από 453 μέλη και των δύο Βουλών του βρετανικού κοινοβουλίου, η απόφαση του κοινοβουλίου της Δανίας στις 14.11.2002πέρ διαλόγου με τις σχετικές αντιπολιτευτικές κινήσεις στο Ιράν για να ενθαρρυνθεί η διαδικασία μεταρρυθμίσεων και ηποστήριξη την οποία έχουν εν των μεταξύ προσφέρει τα κοινοβούλια της Ιταλίας, Βελγίου και Λουξεμβούργου καθώς και βουλευτές στη Γαλλία, Γερμανία και Σουηδία για την νομιμοποίηση της συσταθείσας το 1965 αντιπολιτευτικής κίνησης Mujahedin Khalq (P.M.O.I.) η οποία είναι η μεγαλύτερη και πλέον ενεργός εντός του NCRI;

5. Προτίθεται άραγε το Συμβούλιο, εντός του συντομότερου δυνατού χρονικού διαστήματος να εγγυηθεί ότι η αναφερόμενη στο ερώτημα 4 Mujahedin Khalq μπορεί να λειτουργεί ως πλήρως νόμιμη οργάνωση, ότι δεν θα εγείρειποψίες για σχεδιασμό τρομοκρατικών ενεργειών στα εδάφη των κρατών μελών της ΕΕ και συνεπώς δεν θα αντιμετωπίζει κωλύματα στις ειρηνευτικές δραστηριότητές της και στην συγκέντρωση πόρων·

Απάντηση

(13 Μαΐου 2003)

Το Συμβούλιο, στις 17 Ιουνίου 2002, αποφάσισε, να εμβαθύνει τις σχέσεις μεταξύ της ΕΕ και του Ιράν. Το Συμβούλιο τόνισε ότι επιθυμεί ναποστηρίξει τις μεταρρυθμιστικές δυνάμεις στο Ιράν. Κατά τη λήψη της απόφασής του, το Συμβούλιο τόνισε ότι η ενίσχυση του εμπορίου και της συνεργασίας με το Ιράν θα συνδέεται με σημαντικές θετικές εξελίξεις σε έναν αριθμό τομέων που απασχολούν την ΕΕ όπως τα ανθρώπινα δικαιώματα, η καταπολέμηση της τρομοκρατίας, η μη διάδοση όπλων μαζικής καταστροφής και η ειρηνευτική διαδικασία στη Μέση Ανατολή. Το Συμβούλιο δήλωσε επίσης ότι θα αξιολογήσει την πρόοδο στους τομείς αυτούς. Η πολιτική της ΕΕ έναντι του Ιράν έχει, συνεπώς, ένα πολιτικό πλαίσιο εντός του οποίου η ΕΕ αναμένει την εφαρμογή μεταρρυθμίσεων στο Ιράν.

Οι διαπραγματεύσεις τόσο σε θέματα εμπορίου και συνεργασίας όσο και σε πολιτικά θέματα άρχισαν παράλληλα στις 12 Δεκεμβρίου 2002 και η ΕΕ διευκρίνισε, τότε, τη σχέση μεταξύ των εμπορικών και των πολιτικών πλευρών των σχέσεων ΕΕ-Ιράν. Φάνηκε ότι το Ιράν συμφώνησε να θεωρήσει τις μελλοντικές συμβατικές σχέσεις ΕΕ-Ιράν ως ένα σύνολο.

Πέραν των προηγουμένων, τον Δεκέμβριο του 2002, η ΕΕ και το Ιράν άρχισαν διάλογο για τα Ανθρώπινα Δικαιώματα με τη συμμετοχή εμπειρογνωμόνων, ΜΚΟ και κυβερνητικών αξιωματούχων.

Όσον αφορά τη συγκεκριμένη ερώτηση που τέθηκε, το Συμβούλιοπενθυμίζει στον αξιότιμο κ. βουλευτή ότι η οργάνωση Mujahedin-e Khalq Organisation (MeK ή MKO) περιλαμβάνεται στον κατάλογο της ΕΕ για πρόσωπα ή ομάδες που έχουν αναμιχθεί σε τρομοκρατικές ενέργειες, όπως αναφέρεται στην τροποποιημένη κοινή θέση 931/2001(1). Η Κοινότητα και τα κράτη μέλη έχουν αναλάβει σχετική δέσμευση.

Όσον αφορά τη συγκεκριμένη ερώτηση σχετικά με το NCRI, το Συμβούλιο σημειώνει τη θέση του αξιότιμου κ. βουλευτή. Επί του παρόντος, το Συμβούλιο δεν έχει συγκεκριμένα σχέδια όσον αφορά το NCRI.

(1) ΕΕ L 344 της 28.12.2001.